31/12/2021 | Administración LocalMunicipal
A Coruña
Persoal
Anuncio de bases específicas para a cobertura dunha praza de Psicólogo/a Clínico/a, C. E. 19/18

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 28 de decembro de 2021, resolveuse autorizar a convocatoria e á aprobación das seguintes bases específicas: BASES ESPECÍFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, DUNHA PRAZA DE PSICÓLOGO/A CLÍNICO/A (SUBGRUPO A1) DA ESCALA DE ADMINISTRACIÓN ESPECIAL (C. E. 19/18) 1. OBXECTO O obxecto destas bases específicas é ordenar o proceso selectivo para a cobertura, pola quenda libre, dunha praza de psicólogo/a clínico/a (subgrupo A1) da escala de Administración especial, subescala técnica, clase técnicos superiores, incluída na OEP do ano 2018 (C. E. 19/18). Estas bases son complementarias ao procedemento xeral de selección establecido nas bases xerais para o acceso a prazas de persoal funcionario do Concello da Coruña aprobadas por Resolución do Concelleiro delegado de Economía, Facenda e Réxime Interior do 15/06/2021 (BOP núm.115 do 21/06/2021, corrección de erros BOP núm.128 do 09/07/2021). 2. SISTEMA DE SELECCIÓN O sistema de selección será o de oposición.3. REQUISITOS Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: 1. Posuír ou estar en condicións de obter a titulación universitaria de grao ou licenciatura en psicoloxía, especialidade en psicoloxía clínica, ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario.4. SOLICITUDES As solicitudes presentaranse preferentemente por vía electrónica a través da sede electrónica do Concello da Coruña ( https://sede.coruna. gal/sede/es/tramites-y-servicios-electronicos/guia-de-procedimientos-y-servicios/detalle-de-procedimientos/participacion-en-pruebas-selectivas/contenido/1453753399919? argIdioma=es ) mediante o procedemento específico “Participación en probas selectivas”. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.4.1 Modelo de solicitude As persoas aspirantes deberán cubrir con exactitude o modelo específico de solicitude de admisión a probas selectivas dispoñible no seguinte enlace https://sede.coruna. gal/descarga/1453753402297/mod095_Solicitud_pruebas_selectivas. pdf, na páxina web www.coruna. gal ou nas oficinas de asistencia en materia de rexistro do Concello da Coruña. En aplicación do artigo 28 da LPAC os datos incluídos nas solicitudes serán consultados polo Concello da Coruña. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da seguinte documentación: − DNI/NIE − Titulación académica ou profesional esixida na base 3 − Acreditación do pago da taxa que corresponda por dereitos de exame, só no caso de non acreditar estar nalgúns dos supostos de exención de pago de conformidade co establecido no punto 4.2. − Persoas con discapacidade: certificado de discapacidade No caso de solicitar a exención da realización da proba de coñecemento do idioma galego. as persoas interesadas deberán achegar coa solicitude: − Celga 4 ou título equivalente debidamente homologado de acordo coa normativa de aplicación. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción.4.2 Pago de dereitos de exame As persoas aspirantes deberán aboar unha taxa de 24,16 € por dereitos de exame de acordo coa Ordenanza fiscal núm.1 reguladora da taxa por tramitación ou expedición de documentos administrativos. O ingreso do importe da taxa poderá realizarase mediante autoliquidación da taxa na Oficina Virtual do Contribuínte (OVC) e posterior pago da autoliquidación en Autoliquidacións (coruna. gal), en calquera banco, caixa de aforros ou cooperativa de crédito das que actúan como entidades colaboradoras na recadación tributaria, así como na oficina de recadación municipal situada na Rúa Franja, 20-22. Estarán exentas do pago desta taxa: a) As persoas cun grao de discapacidade igual ou superior ao 33%. b) As persoas que figuren como demandantes de emprego durante, polo menos, 6 meses antes da data da publicación da convocatoria das probas selectivas nas que solicite a participación no BOP. En aplicación do artigo 28 da LPAC os documentos que se relacionan de seguido, que xustifican a exención no pago da taxa de dereitos de exame, serán obxecto de consulta nas bases de datos deste concello e doutras administracións públicas segundo proceda: − Certificación de discapacidade da persoa solicitante − Certificación expedida polo servicio público de emprego no que conste que a persoa aspirante figura inscrita como demandante de emprego polo menos desde os 6 meses anteriores á data de publicación da convocatoria das probas selectivas nas que solicita a participación No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia destes certificados.5. PROCEDEMENTO SELECTIVO O proceso selectivo constará dunha fase de oposición. Calquera referencia normativa do temario entenderase referida ás disposicións legais vixentes na data de publicación destas bases no Boletín oficial da provincia. As persoas aspirantes deberán acudir a todas as probas provistos do DNI ou documento equivalente que acredite a súa identidade. Os aparellos electrónicos (teléfonos móbiles, axendas, auriculares, etc) están prohibidos dentro da sala onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para a súa localización. A negativa á petición do tribunal ou á localización do aparello provocarán a expulsión do/a opositor/a da proba e non se procederá á corrección do seu exercicio.5.1 FASE DE OPOSICIÓN A fase de oposición constará de catro exercicios de carácter obrigatorio e eliminatorio. Primeiro exercicio: Consistirá na resolución por escrito dun cuestionario tipo test, nun tempo máximo de 100 minutos, de 100 preguntas, máis 10 preguntas de reserva, con catro alternativas de resposta, sendo só unha delas correcta, en relación ao contido total do temario anexo a esta convocatoria. Este cuestionario será elaborado polo tribunal inmediatamente antes do comezo da proba. A data de realización deste exercicio non terá lugar antes dos 4 meses posteriores á data de publicación desta convocatoria no BOP. O exercicio será cualificado de 0 a 30 puntos, sendo necesario alcanzar un mínimo de 19,5 puntos para superalo. As persoas aspirantes que non acaden esta puntuación mínima serán eliminados. As respostas correctas puntuarán 0,30 puntos, as incorrectas descontarán 0,10 puntos e as preguntas deixadas en branco non descontarán puntuación. Ao finalizar o exercicio as persoas aspirantes poderán levar unha copia da súa folla de respostas. No prazo de 2 días hábiles desde a finalización da proba, o órgano de selección publicará na páxina web e no taboleiro de edictos e anuncios do Concello da Coruña a relación de respostas correctas ás preguntas formuladas. As persoas interesadas poderán presentar as reclamacións que consideren oportunas referidas ás preguntas, ao seu contido e ao cadro de respostas correctas no prazo de 5 días hábiles contados desde o día seguinte a súa publicación. Segundo exercicio: Consistirá en resolver, nun tempo máximo de 150 minutos, un suposto práctico, a elixir entre dous propostos polo tribunal, relativo aos contidos das materias comprendidas na parte específica do temario anexo. O enunciado dos supostos será elaborado polo tribunal inmediatamente antes do comezo do exercicio. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. Estimarase especialmente a sistemática na proposta realizada polos aspirantes, a formulación de conclusións, coñecemento e axeitada aplicación da normativa vixente e pragmatismo na resolución dos supostos. A ponderación de cada un destes criterios en cada un dos supostos será posto en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo tribunal con distinta puntuación cada un deles, deberá indicarse no exercicio entregado a/o opositor/a, a puntuación de cada un deles e o desenvolvemento dos criterios de cualificación xerais determinados, de selo caso. O tribunal establecerá e informará as persoas aspirantes, con anterioridade á realización deste exercicio, dos criterios de corrección, valoración e superación que non estean expresamente establecidos nestas bases. Este exercicio será cualificado cun máximo de 30 puntos, sendo necesario para superalo obter un mínimo de 19,5 puntos. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. As persoas aspirantes poderán levar unha copia da súa resolución do exercicio. Terceiro exercicio: Consistirá en desenvolver por escrito, durante un tempo máximo de 120 minutos, dous temas, a elixir entre catro, da parte específica do temario anexo a esta convocatoria. Os dous temas serán obtidos mediante sorteo público realizado polo tribunal inmediatamente antes do comezo do exercicio. O tribunal valorará que as respostas se axusten aos contidos dos epígrafes dos temas elixidos, a estrutura da exposición, a claridade e orde das ideas, a precisión da linguaxe utilizada e a capacidade de síntese. O exercicio será cualificado cun máximo de 30 puntos. Cada tema cualificarase cun máximo de 15 puntos, sendo necesario acadar unha puntuación mínima de 7,5 puntos en cada un deles para superalo. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. Ao remate do exercicio as persoas aspirantes poderán levar unha copia da súa resposta. Cuarto exercicio: proba de coñecemento da lingua galega. Estarán exentas de realizar este exercicio as persoas aspirantes que acrediten dentro do prazo de presentación de solicitudes estar en posesión do Celga 4 ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). O exercicio consistirá na tradución directa ou inversa dun ou varios textos, en castelán ou galego, nun tempo máximo de 60 minutos. Os textos serán elixidos polo tribunal inmediatamente antes da realización da proba. Este exercicio será cualificado como apto ou non apto, correspóndelle ao tribunal a fixación do nivel de coñecemento esixido para superar esta proba.6. CUALIFICACIÓN FINAL A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nos exercicios da fase de oposición, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados na base 3 desta convocatoria. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.7. ACREDITACIÓN DOS REQUISITOS Finalizado o proceso selectivo as persoas aspirantes propostas polo tribunal deberán presentar no prazo de 20 días naturais, desde o día seguinte ao da publicación da proposta, a documentación acreditativa do cumprimento dos requisitos esixidos nesta convocatoria. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos do Concello da Coruña. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Quen dentro do prazo indicado, e salvo casos de forza maior, non acredite os requisitos esixidos nesta convocatoria non poderá ser nomeado e anularanse todas as actuacións, sen prexuízo da responsabilidade en que puidese incorrer por falsidade.8. ELABORACIÓN DE LISTAXES DE PERSOAL FUNCIONARIO INTERINO Elaborarase unha listaxe de agarda coas persoas aspirantes que, superando algún dos exercicios da fase de oposición, non obtivesen praza, para a cobertura temporal de prazas por persoal funcionario interino nas circunstancias reguladas no artigo 10.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. ANEXO TEMARIO PARTE COMÚN TEMA 1.- A Constitución Española. Estrutura. Os principios constitucionais: o estado social e democrático de Dereito. Os valores superiores na Constitución española. Título preliminar. Os dereitos e deberes fundamentais, as súas garantías e suspensión. As Cortes Xerais. A reforma constitucional. TEMA 2.- O Goberno: Composición e funcións. Relacións entre o Goberno e as Cortes Xerais. A organización territorial do Estado. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. O Estado das Autonomías. Relación entre o Estado e as Comunidades Autónomas. TEMA 3.- O Estatuto de autonomía de Galicia. Título preliminar. O poder galego: o Parlamento. A Xunta e o seu presidente. A Administración de Xustiza en Galicia. As competencias de Galicia. TEMA 4.- Lei 39/2015, de 1 de outubro, do procedemento administrativo común das Administracións Públicas. Disposicións xerais. Dos interesados no procedemento. Da actividade das Administracións Públicas: normas xerais de actuación. Termos e prazos. TEMA 5.- Lei 39/2015, de 1 do outubro, do procedemento administrativo común das Administracións Públicas. Dos actos administrativos. A revisión de actos en vía administrativa: revisión de oficio. Recursos administrativos. TEMA 6.- Lei 39/2015, de 1 do outubro, do procedemento administrativo común das Administracións Públicas. Das disposicións sobre o procedemento administrativo común: Garantías do procedemento. Iniciación do procedemento. Ordenación do procedemento. Instrución do procedemento. TEMA 7.- Lei 39/2015, do 1 de outubro, do procedemento administrativo común das Administracións Públicas. Das disposicións sobre o procedemento administrativo común: Finalización do procedemento. Tramitación simplificada do procedemento administrativo común. Execución. TEMA 8.- Lei 40/2015, do 1 de outubro, do Réxime xurídico do sector público. Disposicións xerais. Dos órganos das Administracións Públicas. Os convenios. Principios da potestade sancionadora. Da responsabilidade patrimonial das Administracións Públicas. O funcionamento electrónico do sector público. TEMA 9.- O réxime local. Regulación xurídica. O municipio: concepto e elementos: Territorio e poboación. Organización. Competencias. Réxime de organización dos municipios de gran poboación. TEMA 10.- O persoal ao servizo das Administracións Públicas: Clases de persoal. Adquisición e perda da relación de servizo. Dereitos individuais. Deberes e código de conducta. Xornada de traballo permisos, licenzas e vacacións. Dereitos retributivos. TEMA 11.- O persoal ao servizo das Administracións Públicas: Réxime disciplinario. Situacións administrativas. Incompatibilidades. TEMA 12.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais. Recursos das facendas locais. Recursos dos municipios: Tributos propios: enumeración, natureza e feito impoñible, cesión e recadación de impostos do Estado, participación dos municipios nos tributos do Estado, prezos públicos, prestación persoal e de transporte. TEMA 13.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais e RD 500/1990, do 20 de abril. Os orzamentos: Contido e aprobación, modificacións, execución e liquidación. TEMA 14.- Contratos do Sector Público. Obxecto e ámbito de aplicación. Delimitación dos tipos contractuais. Partes do contrato: Órgano de contratación. Obxecto, orzamento base de licitación, valor estimado, precio e a súa revisión. TEMA 15.- Contratos do Sector Público. Contratos das Administracións Públicas: preparación, adxudicación, formalización, execución, modificación e extinción. Competencia e normas específicas de contratación nas entidades locais. TEMA 16.- Lei 19/2013, de 9 de decembro, de transparencia, acceso á información pública e bo goberno. Transparencia da actividade pública. TEMA 17.- Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento de datos. Réxime sancionador. TEMA 18.- Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega. PARTE ESPECÍFICA TEMA 1.- A Lei 13/2008, do 3 de decembro de Servizos Sociais de Galicia: Sistema Galego de Servizos Sociais. Servizos sociais comunitarios e servizos sociais especializados. Formas de prestación dos servizos sociais en Galicia. Competencias das administracións. TEMA 2.- A lei orgánica 1/2004, do 28 de decembro, de medidas de protección integral contra a violencia de xénero. A súa incidencia na administración pública. TEMA 3.- O Decreto 99/2012, do 16 de marzo, polo que se regulan os servizos sociais comunitarios e o seu financiamento: capítulos I a VII. TEMA 4.- A Historia Social Única Electrónica. O Decreto 89/2016, do 30 de xuño, polo que se regula a creación, o uso e o acceso á Historia Social Única Electrónica. TEMA 5.- O Decreto119/2005, de 6 de maio, polo que se crea o Instituto de Medicinal Legal de Galicia. Estrutura e funcións. TEMA 6.- A Lei 39/2006, do 14 de decembro, de Promoción da Autonomía Persoal e Atención ás persoas en situación de dependencia. TEMA 7.- O Decreto 183/2013, do 5 de decembro, polo que se crea a Rede Galega de Atención Temperá. TEMA 8.- A protección dos e das menores. A Convención sobre os Dereitos do Neno de 1989. Marco lexislativo estatal e autonómico. Recursos do sistema de protección a menores da Xunta de Galicia. TEMA 9.- A Lei orgánica 1/1996, do 15 de xaneiro de protección xurídica do menor, de modificación parcial do Código Civil e da Lei de Axuizamento Civil. TEMA 10.- A Lei orgánica 8/2021, do 4 de xuño, de protección integral á infancia e a adolescencia fronte á violencia. TEMA 11.- A Lei 3/2011, do 30 de xuño, de apoio á familia e á convivencia de Galicia. Programas e recursos. TEMA 12.- O marco normativo da atención á saúde mental: capítulos I, II e III da Lei 14/1986, do 25 de abril, Xeral de Sanidade, títulos preliminar, I e capítulos I a VII do Título II da Lei 33/2011, do 4 de outubro, Xeneral de Saúde Pública e Lei 8/2008, do 10 de xullo, de saúde de Galicia. TEMA 13.- A acción social. Concepto e etapas históricas. O estado de benestar. Os Sistemas Públicos de Protección Social. TEMA 14.- O terceiro sector da acción social. Organizacións non gobernamentais. Concepto. Tipos. Sistema de financiamento. Organización e coordinación coas distintas administracións. As entidades prestadoras de servizos sociais. O rexistro unificado de entidades prestadoras de servizos. sociais (RUEPSS). TEMA 15.- A atención á saúde mental. Promoción da saúde mental, prevención de enfermidade e educación para o desenvolvemento de estilos de vida saudable. Intervención para a saúde: o consello psicolóxico, a comunicación coa persoa usuaria, técnicas de entrevista clínica e exploración psicopatolóxica. TEMA 16.- Técnicas de exploración psicolóxica. Teoría dos Tests. Significación, Validez e fiabilidade. Tests psicométricos. Tests Proxectivos. TEMA 17.- Historia da Psicoloxía Clínica. Concepto actual de Psicoloxía Clínica. As novas demandas da Psicoloxía Clínica. Esixencias científicas da práctica clínica. Relación da Psicoloxía Clínica con outras ciencias. TEMA 18.- A psicoloxía Clínica como especialidade. Ámbito da especialidade, campo asistencial e límites da Psicoloxía Clínica. O perfil do Psicólogo Clínico: funcións e competencias fundamentais. TEMA 19.- A ética na Psicoloxía Clínica: código deontolóxico. Vulnerabilidade e risco de abuso das persoas con trastorno mental. Os límites da actuación clínica. Responsabilidade civil do/a Psicólogo/a Clínico/a. TEMA 20.- A loita contra o estigma e a discriminación da enfermidade mental. Dereitos humanos e saúde mental: recomendacións internacionais para a súa preservación. TEMA 21.- Funcións do/a Psicólogo/a Clínico/a nos servizos sociais comunitarios e de benestar social: especial referencia á atención e rehabilitación psicosocial das problemáticas complexas (patoloxías duais, trastornos da conduta, condutas adictivas.) e á orientación e apoio psicolóxico ás familias e convivintes. TEMA 22.- Psicopatoloxía: concepto. Aspectos epistemolóxicos da Psicopatoloxía. Conduta normal e patolóxica: conceptualización e criterios diferenciais. Ámbitos persoais que poden verse afectados por psicopatoloxías (atención e conciencia, memoria, pensamento e linguaxe, percepción, afectividade, psicomomtricidade) e tipos trastornos. TEMA 23.- Trastornos da personalidade. Teorías etiolóxicas e pautas de intervención psicosocial. TEMA 24.- Esquizofrenia, trastorno esquizotípico e trastornos por ideas delirantes. TEMA 25.- Trastornos por ansiedade: Ansiedade xeneralizada. Trastorno de ansiedade fóbica. Teorías etiolóxicas e pautas de intervención psicosocial. TEMA 26.- Trastornos obsesivos compulsivos. Teorías etiolóxicas e pautas de intervención psicosocial. TEMA 27.- Trastornos disociativos (de conversión). Teorías etiolóxicas e pautas de intervención psicosocial. TEMA 28.- Trastornos do humor (afectivos). Teorías etiolóxicas e pautas de intervención psicosocial. TEMA 29.- Reaccións ao stress grave e aos traumas e trastornos de adaptación. Teorías etiolóxicas e pautas de intervención psicosocial. TEMA 30.- Condutas aditivas (toxicomanías, alcoholismo, ludopatía, consumo compulsivo, ciberadiccións.). Teorías etiolóxicas e pautas de intervención psicosocial. TEMA 31.- Trastornos de hábitos e control de impulsos (disruptivos): especial referencia aos trastornos da conduta alimentaria e da inxesta de alimentos Teorías etiolóxicas e pautas de intervención psicosocial. TEMA 32.- Trastornos do espectro autista (TEA). Teorías etiolóxicas e pautas de intervención psicosocial. TEMA 33.- Discapacidade Intelectual. Pautas de intervención psicosocial e apoio ás persoas con discapacidade intelectual e á súa unidade de convivencia. TEMA 34.- Trastornos específicos da linguaxe. Teorías etiolóxicas e pautas de intervención psicosocial. TEMA 35.- Trastornos mentais orgánicos. Teorías etiolóxicas e pautas de intervención psicosocial. TEMA 36.- Trastornos específicos da aprendizaxe. Teorías etiolóxicas e pautas de intervención psicosocial. TEMA 37.- Trastornos por déficit de atención e hiperactividade (TDAH). Teorías etiolóxicas e pautas de intervención psicosocial. TEMA 38.- Trastornos disociais e trastornos do comportamento social na infancia. Teorías etiolóxicas e pautas de intervención psicosocial. TEMA 39.- Trastornos emocionais e do comportamento social de comezo habitual na infancia (depresión, trastorno bipolar.). Teorías etiolóxicas e pautas de intervención psicosocial. TEMA 40.- O maltrato infantil. Definición. Tipoloxías. Indicadores. Procedementos de actuacións ante situacións de maltrato no ámbito familiar. Detección e notificación do maltrato infantil: particularidades nos ámbitos social e sanitario. Valoración, intervención e seguimento. TEMA 41.- Os abusos sexuais. Definición. Indicadores. Avaliación. Intervención. Secuelas. Protocolo de actuación en abusos sexuais a menores da Xunta de Galicia. TEMA 42.- A psicoxeriatría clínica. Avaliación e intervención. TEMA 43.- O senfogarismo: definición e clasificación ETHOS. Avaliación e intervención psicosocial coas persoas sen fogar. A Estratexia Nacional Integral para Persoas Sen Fogar. O Plan de Atención de Persoas sen Fogar en Galicia. TEMA 44.- Xénero e Saúde Mental. Avaliación e intervención. Disforia de xénero. Despatoloxización da Transexualidade. Acompañamento terapéutico e asesoramento psicolóxico ás familias. TEMA 45.- A violencia de xénero: definición, orixe e construción social. Avaliación e intervención psicosocial. Coordinación Multidisciplinar. A abordaxe dos efectos da violencia de xénero sobre os e as menores da unidade familiar. TEMA 46.- A violencia filio-parental: caracterización psicolóxica, implicacións no desenvolvemento infantil. Intervención e abordaxe psicosocial. A perspectiva de xénero na violencia filio-parental. TEMA 47.- A atención temperá: a súa importancia no desenvolvemento dos nenos e nenas con alteracións e trastornos do desenvolvemento. O protocolo de coordinación, intervención e derivación interinstitucional en atención temperá en Galicia. TEMA 48.- A psicoloxía da Saúde. Avaliación e tratamentos psicolóxicos. TEMA 49.- Psicopatoloxía laboral e escolar: síndrome do traballador queimado (burn-out), acoso laboral (mobbing), tensión laboral, acoso escolar (bullying), ciberacoso (cyberstalking), ciberacoso escolar (cyberbullying). A intervención psicosocial nos ámbitos laboral e escolar. TEMA 50.- O proceso diagnóstico. Fases. A comunicación de resultados. O informe. TEMA 51.- Os procedementos de recollida de información. Principais técnicas: Técnicas de observación, técnicas obxectivas, os autoinformes, a entrevista. Técnicas cualitativas e cuantitativas. TEMA 52.- Avaliación das aptitudes. Supostos teóricos básicos, principais técnicas e instrumentos de avaliación. TEMA 53.- Avaliación da personalidade. Supostos teóricos básicos e principais técnicas e instrumentos de avaliación nas diferentes teorías e modelos. TEMA 54.- Avaliación da motivación. Supostos teóricos da motivación humana, principais técnicas e instrumentos de avaliación. TEMA 55.- Avaliación e rehabilitación neuropsicolóxica. Conceptos básicos. A exploración mediante probas xerais. A avaliación mediante técnicas específicas. Baterías de exploración neuropsicolóxica. A exploración na infancia. TEMA 56.- Avaliación do desenvolvemento psicomotor. Supostos básicos da psicomotricidade. Instrumentos e técnicas de avaliación. TEMA 57.- Avaliación do desenvolvemento intelectual e social na infancia e adolescencia. Enfoques e técnicas. TEMA 58.- Avaliación do desenvolvemento afectivo-emocional e do desenvolvemento moral. Instrumentos e técnicas de avaliación. TEMA 59.- Avaliación do desenvolvemento da linguaxe. A avaliación da lingua falada desde procedementos estandarizados e non estandarizados. A avaliación da lingua escrita. TEMA 60.- Avaliación do funcionamento intelectual afectivo e social na vellez. TEMA 61.- Modificación de conduta I. Técnicas derivadas do condicionamento clásico. Técnicas derivadas do condicionamento operante. TEMA 62.- Modificación de conduta II. Técnicas derivadas da aprendizaxe social. TEMA 63.- Modificación de conduta III. Terapias cognitivo-condutuais. TEMA 64.- Terapia psicoanalítica. Fundamentos teórico-técnicos e aplicacións. TEMA 65.- Psicoterapia dinámica breve e focal. Fundamentos teórico-técnicos e aplicacións. TEMA 66.- Aproximacións humanísticas á psicoterapia: A análise transacional, a logoterapia, terapias enerxéticas, terapias gestálticas (Gestalt), a psicoterapia centrada no cliente. Conceptos básicos. TEMA 67.- A teoría sistémica. Bases teóricas. A escola de Palo Alto, a escola estrutural-estratéxica (Haley e Minuchin), a escola de Milán. Técnicas e aplicacións. TEMA 68.- Terapias construtivistas. Principais modelos terapéuticos. TEMA 69.- Terapias narrativas. Terapia interpersoal. Psicoterapia motivacional. TEMA 70.- Os principais modelos da psicoterapia integradora. TEMA 71.- A psicoterapia de grupo. Definición. A organización do grupo terapéutico, dinámica do grupo, os factores terapéuticos. Tipos de grupo e técnicas terapéuticas específicas. TEMA 72.- Intervención en crise. Principios de actuación. TEMA 73.- Psicoloxía forense. A peritaxe psicolóxica en saúde mental. O informe pericial. TEMA 74.- A Psicoloxía baseada na evidencia. Graos de evidencia e recomendacións clínicas. TEMA 75.- A psicoloxía clínica nos centros de protección e tutela de menores. Coordinación cos servizos sociais comunitarios municipais. TEMA 76.- Modelos e técnicas de resolución de conflitos. Implicacións para a intervención familiar. TEMA 77.- Clasificación e diagnóstico en psicopatoloxía. Evolución e estrutura dos sistemas diagnósticos DSM e CIE. A Coruña, 28 de decembro do 2021 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada